### 11.    Beslutning om prioritering af anlægsmidler til cykelstiforbindelse til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2019-246375

**Sagstype**

Beslutning.

**Resume og sagens baggrund**

På mødet i Kommunalbestyrelsen den 21. marts 2018 blev der
truffet beslutning om at gennemføre etableringen af en cykelstiforbindelse til
[adresse]. Der har nu været afholdt licitation vedrørende anlægsprojektet, og der
skal nu tage stilling til hvilke strækninger, der ønskes udført for de afsatte
anlægsmidler.

Anlægsmidlernes størrelse og sammensætning beskrives nærmere
i sagsfremstillingen ’Beslutning om frigivelse af restrådighedsbeløb til anlæg
af cykelstiforbindelse til [adresse]’. Forhold omkring arealerhvervelse beskrives
i ’Beslutning om ekspropriation i forbindelse med arealerhvervelse til anlæg af
cykelstiforbindelse til [adresse]’. Begge sager forelægges ved samme møde.

**Indstillinger**

Direktøren indstiller, at cykelstiprojektet gennemføres som
projekteret inklusiv hele option 1 og 2.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

På mødet i Kommunalbestyrelsen den 21. marts 2018 blev der
truffet beslutning om at gennemføre etableringen af en cykelstiforbindelse til
[adresse].

Formål

Cykelstiforbindelsen til [adresse] omfatter etablering af en
5,4 km stiforbindelse fra [adresse] til Ulstrup. Stiforbindelsen er en af de fem
strækninger, som blev udvalgt politisk til at have højest prioritet i
forbindelse med vedtagelse af [adresse]. Cykelstien forventes at få
stor rekreativ værdi ved at åbne Røsnæs' enestående natur og mange rekreative
tilbud op for cyklister. Desuden vil cykelstien give bedre trafiksikkerhed for
beboerne i området samt skolebørn til Nyrupskolen, Friskolen på [adresse] og
skoleklasser fra andre skoler, der anvender blandt andet Naturrummet og
Naturskolen.

Budget

På investeringsoversigterne i 2018 og 2019 er der afsat et
rådighedsbeløb på i alt 12,4 mio. kr. til anlæg af en stiforbindelse til
[adresse]. Derudover blev der afsat et beløb i 2019 til ’bortfald af
anlægsindtægt’ på 5,4 mio. kr. I alt er der afsat 17,8 mio. kr. til projektet.

I september 2018 blev der frigivet 1,74 mio. kr. til
skitseprojektering, detailprojektering, udbud og trafiksikkerhedsrevision. Den
endnu ikke frigivne del af beløbet på 16,08 mio. søges frigivet i sagen
’Beslutning om frigivelse af restrådighedsbeløb til anlæg af
cykelstiforbindelse til [adresse]’.

Anlægsomkostninger

Der er foretaget flere forbedringer af cykelstiprojektet
siden afsættelsen af rådighedsbeløb på investeringsoversigterne i 2018 og 2019,
blandt andet er der indarbejdet et ønske om at forlænge cykelstien til
Åbjørn Steffensen. Projektet er derfor udbudt med en grundstrækning og mulighed for at
tilkøbe delstrækninger i form af tre optioner. Se Bilag 1+2.

Der er nu afholdt licitation på projektet. De samlede
omkostninger til projektet inklusiv alle tre optioner forventes, med de
indkomne anlægsudgifter, at udgøre 20,5 mio. kr. Der er derfor behov for at
foretage en prioritering, så projektet holdes inden for den afsatte
anlægsbevilling på 17,8 mio. kr. Anlægsomkostningerne for grundstrækning og
optioner er udspecificeret i Bilag 3.

[adresse]Grundstrækningen består af 3,4 km dobbeltrettet cykelsti i
eget tracé langs nordsiden af [adresse]. Strækningen løber fra øst for
[adresse] til [adresse]. Der etableres en hævet flade med krydsningshelle i
Ulstrup øst, hvor der skiftes fra enkeltrettet til dobbeltrettet forløb. Prisen
for grundstrækningen indeholder foruden anlægssummen alle de faste udgifter
tilknyttet projektet som administration, rådgiver, museumsundersøgelser med
videre. Den samlede omkostning til udførelse af grundstrækningen er 11,8 mio.
kr. Dette efterlader 6,0 mio. kr. til indkøb af optioner.

Option 1

Option 1 omfatter strækningen fra [adresse] til [adresse].
Her omfatter anlægget sideudvidelse og etablering af cykelbane i nordsiden samt
etablering af delt sti med kantstensafgrænsning i sydsiden. Øst for [adresse]
etableres en krydsningshelle. Den samlede omkostning til udførelse af option 1
er 3,4 mio. kr.

Option 2

Option 2 omfatter strækningen gennem [adresse] indtil
Nybyvej. Anlægget omfatter sideudvidelse i begge sider af vejen indtil
[adresse], hvor der etableres en hævet flade i krydset. Sideudvidelserne giver
plads til 2 vejbaner samt en cykelbane i nordsiden og en delt sti afgrænset med
kantsten i sydsiden. Delt sti fremføres til Røsnæsvej 306. Herfra forløber
stien som en grussti til [adresse], hvor der afsluttes med en krydsningshelle. Den
samlede omkostning til udførelse af option 2 er 3,6 mio. kr.

Option 3

Option 3 omfatter strækningen fra [adresse] til Åbjørn Steffensen.
Anlægget omfatter dobbeltrettet cykelsti i eget trace på nordsiden af [adresse]
samt en krydsningshelle ved Åbjørn Steffensen. Den samlede omkostning til udførelse af
option 3 er 1,66 mio.

Indsigelser

Der er indkommet en del indsigelser til projektet fra
berørte borgere. En samlet oversigt over indsigelser ses i Bilag 4. Da
indsigelsesfristen ligger efter udsendelse af dagsordner eftersendes Bilag 4.
Indsigelserne vedrører primært to strækninger, option 1 - Strækningen fra Nyrup
til Nostrup og option 2 - strækningen gennem Ulstrup.

Indsigelser vedrørende option 1

Flere indsigelser angår om krydsningspunktet ved [adresse]
er placeret hensigtsmæssigt i forhold til oversigtsforhold. Administrationen
vil vurdere den bedst mulige placering i forhold til oversigt og
arealerhvervelse endnu en gang. En eventuel justering af krydsningspunktets
placering vil ikke have væsentlig betydning for anlægsøkonomien på strækningen.

Indsigelser vedrørende option 2

Flest indsigelser angår bekymringer om, hvorvidt den valgte
løsning gennem [adresse], med sideudvidelser i begge vejsider på strækningen
fra bygrænsen i øst til [adresse], er optimal i forhold til henholdsvis de
berørte grundejere og sikkerhed for trafikanterne.

Det er administrationens vurdering, at den valgte ruteføring
er mest optimal i forhold til trafikbetjening. Flere borgere foreslår, at
projektet ændres, så eksisterende 2-1-vej bibeholdes på strækningen og tilføres
hastighedsdæmpende foranstaltninger i form af bump. Det er administrationens
vurdering, at den valgte løsning er den mest optimale i forhold til at sikre de
bløde trafikanter. Forudsætningen for en 2-1-vej, hvor biler skal vige for
cyklister og for hinanden, er ikke velegnet til at beskytte de bløde
trafikanter ved høj trafikintensitet, som der blandt andet er på vejen omkring
skolens mødetidspunkter.

Prioritering

Administrationen anbefaler, at cykelstiprojektet udføres som
projekteret på grundstrækningen, og inden for hele option 1 og 2, da dette vil
give det mest optimale projekt i relation til forbedring af trafiksikkerheden
for bløde trafikanter.

Hvis kommunalbestyrelsen prioriterer
at gennemføre projektet inklusive hele option 1 og 2, skal der tilføres yderligere
1,0 mio. kr. til projektet i 2020 finansieret af enten det ordinære
anlægsbudget til trafiksikkerhed eller en særskilt ny anlægsbevilling. Dette
foreslås medtaget i forbindelse med budgetprocessen for 2020.

Administrationen anbefaler, at option 3 udgår, da denne
strækning ligger uden for bevillingsrammen.

Alternative modeller

Som alternativ kan cykelstiprojektet udføres som projekteret
på grundstrækningen samt option 1 (strækningen fra Nyrup til [adresse]).
Herudover udføres en mindre del af option 2 (strækningen gennem [adresse]).

Det vil i dette alternativ være nødvendigt at spare 1,0 mio.
kr. på strækning i option 2 for at overholde anlægsbevillingen på 17,8 mio. kr.
Besparelsen kan ske ved at undlade kantstenen mellem vejbane og delt sti i
Røsnæsvejs sydside, samt ved at afslutte projektet ved [adresse]. Dette betyder
samlet set, at for option 2 udgår kantstensafgrænsning langs den delte sti samt
den hævede flade ved [adresse], renovering af grussti gennem [adresse] og
etablering af krydsningshelle på [adresse].

Administrationen vurderer, at dette ikke vil give den
ønskede forbedring af trafiksikkerheden for bløde trafikanter gennem Ulstrup,
og administrationen anbefaler derfor, at option 2 gennemføres i sin helhed som
projekteret.

Et andet alternativ kan være at gennemføre grundstrækningen,
option 2 og option 3 samt kun udføre opstribning af cykelbaner og
krydsningshelle på strækning i option 1.

**Økonomiske konsekvenser**

Prioritering af strækninger inden for de afsatte
anlægsmidler har ingen økonomiske konsekvenser.

Hvis kommunalbestyrelsen prioriterer at gennemføre projektet
inklusive hele option 1 og 2, skal der tilføres yderligere 1,0 mio. kr. til
projektet i 2020 finansieret af enten det ordinære anlægsbudget til
trafiksikkerhed eller en særskilt ny anlægsbevilling.

[adresse] bemærkninger er indarbejdet i sagen.

**Teknik- og Miljøudvalgets møde
den 1. oktober 2019:**

Anbefales.

**Økonomiudvalgets møde den 7.
oktober 2019:**

Anbefales.

**Bilag**

|  |  |
| --- | --- |
| Bilag 1 - option 1 | 326-2019-266333 |
| Bilag 2 - option 2+3 | 326-2019-266332 |
| Bilag 3 - samlet projektøkonomi | 326-2019-266711 |
| Bilag 4 - Oversigt indkomne indsigelser til projekt | 326-2019-269647 |
| Bilag 5 - Røsnæscykelsti - samlet oversigt over optioner | 326-2019-270539 |